bluuebunny/crossref_metadata_2025 huggingface dataset:
Αναγωγή αλκυνίων και βοριοσιλυλίωση κυκλικών αιθέρων καταλυόμενες από νανοσωματίδια Au
Authors: Βασιλικογιαννάκη Ελένη
Published: September 2021

Στην παρούσα διδακτορική διατριβή μελετήθηκαν νέες εφαρμογές νανοσωματιδίων Au ως καταλύτες στην επιφάνεια οξειδίων μετάλλων σε οργανικούς μετασχηματισμούς, καθώς και η μηχανιστική μελέτη των μετασχηματισμών αυτών. Τα αποτελέσματα συνοψίζονται ως εξής: Τα νανοσωματίδια Au/TiO2 καταλύουν την εκλεκτική αναγωγή π-συστημάτων και πιο συγκεκριμένα την αναγωγή αλκυνίων προς τα αντίστοιχα cis-αλκένια με τη χρήση του συμπλόκου διμεθυλαμίνης βορανίου (Me2NHBH3, DMAB) ως αναγωγικό σε εξαιρετικές αποδόσεις υπό ήπιες συνθήκες. Αυτή η αναγωγική διαδικασία αποτελείμία πολύ ελκυστική εναλλακτική μεθοδολογία της κλασικής υδρογόνωσης Lindlar. Αυτό το πρωτόκολλο στερεοεκλεκτικής ημιυδρογόνωσης αλκυνίων εφαρμόστηκε στη σύνθεση του φυσικού προϊόντος combretastatin A-4.Μελετήθηκε η βοριοσιλυλίωση οξετανίων και μη ενεργοποιημένων εποξειδίων από το διμεθυλοφαινυλοσιλυλο βορονικό εστέρα της πινακόλης (Me2PhSiBpin) υπό ήπιεςσυνθήκες, καταλυόμενη από νανοσωματίδια Au/TiO2. Η αντίδραση αυτή σχηματίζει β-σιλυλοξυ ή γ-σιλυλοξυ βορονικούς εστέρες και είναι η πρώτη φορά που έναςτέτοιος μετασχηματισμός αναφέρεται στη βιβλιογραφία κάτω από οποιεσδήποτε συνθήκες.Παρουσιάστηκε για πρώτη φορά στη βιβλιογραφία η ισομερείωση 2,2- διυποκατεστημένων οξετανίων προς ομοαλλυλικές αλκοόλες, καταλυόμενη από νανοσωματίδια Au/TiO2.
Ποιότητα εταιρικών αποτελεσμάτων
Authors: Πέππας Γεώργιος
Published: September 2021

Η ποιότητα των εταιρικών αποτελεσμάτων αποτελεί διαχρονικό ζήτημα στην λογιστική και χρηματοοικονομική επιστήμη. Δεδομένου ότι οι χρήστες των οικονομικών καταστάσεων είναι πολλοί, η χειραγώγηση των εταιρικών αποτελεσμάτων αποτελεί ένα πολυσύνθετο πρόβλημα. Στην παρούσα εργασία εξετάζονται ειδικές περιπτώσεις στην Ελλάδα, καθώς και το μέγεθος της χειραγώγησης των πωλήσεων και των κερδών σε όλη την Ευρωπαϊκή Ένωση. Πιο συγκεκριμένα μελετώνται με την χρήση μοντέλων ασυνέχειας η χειραγώγηση κερδών και πωλήσεων στις χώρες της Ε.Ε., παρατηρούμε ότι σε κάποιες χώρες εμφανίζεται μεγαλύτερη χειραγώγηση των πωλήσεων από ότι στα κέρδη. Επιπλέον εξετάζεται κατά πόσο οι εταιρείες που προβαίνουν σε δημόσια πρόταση χειραγωγούν τα κέρδη τους προκειμένου να εξέλθουν από το Χρηματιστήριο Αξιών Αθηνών. Τα αποτελέσματα επιβεβαιώνουν ότι οι εταιρείες χειραγώγησαν τα κέρδη τους. Οι επενδυτές θα πρέπει να δείχνουν ιδιαίτερη προσοχή όταν υπάρχει μεγάλη συγκέντρωση μετοχών και η μετοχή είναι υποτιμημένη λόγω της πτώσης του χρηματιστηρίου. Τέλος ελέγχεται κατά πόσο είναι εφικτό να προβλεφθεί η επαναδιατύπωση των ισολογισμών με τα υφιστάμενα μοντέλα χειραγώγησης κερδών Beneish (1991) και το τροποποιημένο μοντέλο της Jones (Dechow και λοιποί, 1995), Η αποτυχία τους δείχνει ότι ακόμη υπάρχει περιθώριο βελτίωσης στα μοντέλα χειραγώγησης των κερδών.
Βελτιστοποίηση των φυσικών αντιοξειδωτικών παραγόντων των φυτών μέσω του ελέγχου των θρεπτικών συστατικών
Authors: Παπασάββας Άγγελος
Published: September 2021

Η ρύπανση από τα χημικά λιπάσματα είναι έντονη στα ελληνικά εδάφη (ιδιαίτερα από τα νιτρικά άλατα) και επομένως είναι κρίσιμη η μείωση των εισροών αγροχημικών στο περιβάλλον. Η μείωση της λίπανσης αυξάνει την συγκέντρωση αντιοξειδωτικών ουσιών στους φυτικούς ιστούς. Πολλές επιστημονικές μελέτες μέχρι σήμερα συσχετίζουν την διατροφή με φυτικά προϊόντα υψηλής διατροφικής αξίας που περιέχουν φαινολικές-αντιοξειδωτικές ουσίες με την πρόληψη καρδιαγγειακών παθήσεων, πολλών μορφών καρκίνου αλλά και την γήρανση. Έτσι η έρευνα αυτή είχε διπλό στόχο: τη μείωση της ρύπανσης του περιβάλλοντος μέσω της μείωσης των λιπασμάτων που χορηγούνται στις καλλιέργειες, και την παραγωγή φυτικών προϊόντων υψηλής βιολογικής και διατροφικής αξίας, αφού θα παρέχουν μεγαλύτερες ποσότητες αντιοξειδωτικών ουσιών στον ανθρώπινο οργανισμό. Επίσης θα πρέπει να αναφερθεί ότι η μείωση των ποσοτήτων των λιπασμάτων που θα απαιτούνται για την καλλιέργεια των φυτών θα επιφέρει και οικονομικό όφελος προς τους καλλιεργητές και τους καταναλωτές, αφού θα μειωθεί το κόστος παραγωγής των φυτικών προϊόντων. Για το σκοπό αυτό μελετήθηκε για πρώτη φορά η επίδραση της μεταβολής της συγκέντρωσης των χορηγούμενων νιτρικών ιόντων μέσω του θρεπτικού διαλύματος υδροπονικής καλλιέργειας στο ρυθμό παραγωγής πολυφαινολικών ενώσεων σε λαχανικά ευρείας κατανάλωσης (παντζάρι και μαρούλι) και διαπιστώθηκε ότι η μεγιστοποίηση της παραγωγής των φυσικών αντιοξειδωτικών παραγόντων είναι δυνατή μέσω του ελέγχου της αζωτούχου θρέψης. Παράλληλα, διαπιστώθηκε και ποσοτικοποιήθηκε η ύπαρξη ενός κρίσιμου σημείου στη συγκέντρωση του χορηγούμενου αζώτου που ενεργοποιεί τον δευτερογενή μεταβολισμό των καλλιεργούμενων φυτών παντζαριού και μαρουλιού, αυξάνοντας σημαντικά το ρυθμό παραγωγής των ιδιαίτερα ευεργετικών για την υγεία φυτοχημικών ενώσεων όπως φαινολικών και μπετακυανινών. Η αύξηση όχι μόνο της περιεκτικότητας αλλά και της ενεργότητας των αντιοξειδωτικών παραγόντων επιβεβαιώθηκε με τη χρήση προηγμένων μεθόδων προσδιορισμού όπως το EPR. Τέλος προσδιορίστηκαν και ποσοτικοποιήθηκαν με σύγχρονη μέθοδο φασματομετρίας μαζών (LC-MS/MS) στα διαφορετικά μέρη των φυτών παντζαριού και στα φύλλα του μαρουλιού συνολικά επτά διαφορετικές πολυφαινολικές ενώσεις.
Δημιουργία, in vitro πολλαπλασιασμός και διαφοροποίηση ανθρώπινων επαγόμενων πολυδύναμων βλαστοκυττάρων
Authors: Βαρελά Ιωάννα
Published: September 2021

Η ανακάλυψη της μεθόδου του κυτταρικού επαναπρογραμματισμού ανθρώπινων δερματικών ινοβλαστών σε επαγόμενα πολυδύναμα βλαστοκύτταρα (induced pluripotent stem cells, iPSCs) το 2007 άνοιξε το δρόμο για τη μελέτη και την εξατομικευμένη θεραπεία πολλών χρόνιων νόσων. Επιδιώξαμε να δημιουργήσουμε iPS - κυτταρικές σειρές επαναπρογραμματίζοντας μεσεγχυματικά στρωματικά κύτταρα (mesenchymal stromal cells, MSCs) μυελού των οστών, μέσω μιας μεθόδου επαναπρογραμματισμού χωρίς ενσωμάτωση γονιδίων στο γενετικό υλικό των κυττάρων. Δερματικοί ινοβλάστες από φυσιολογικούς δότες και μεσεγχυματικά στρωματικά κύτταρα μυελού των οστών από φυσιολογικό δότη μεταμόσχευσης μυελού των οστών και από ασθενή με β-Μεσογειακή αναιμία (β-ΜΑ) διαμολύνθηκαν, μέσω λιποσωματικών φορέων, με συνθετικά mRNA που κωδικοποιούν τους μεταγραφικούς παράγοντες Oct4, Klf4, Sox2, Lin28, c-Myc. Στη συνέχεια, τα κύτταρα ελέγχθηκαν σε καλλιέργειες για τον σχηματισμό αποικιών πολυδύναμων βλαστοκυττάρων. Οι αποικίες απομονώθηκαν και με συνεχείς ανακαλλιέργειες δημιουργήθηκαν κυτταρικές σειρές, οι οποίες εξετάστηκαν για την πολυδυναμία τους με μεθόδους ανίχνευσης της έκφρασης των μεταγραφικών παραγόντων πολυδυναμίας (κυτταρομετρία ροής, RT-PCR, μελέτη του μεταγραφώματος με RNA μικροσυστοιχίες). Ως θετικός μάρτυρας και μέτρο σύγκρισης χρησιμοποιήθηκε πολύ καλά χαρακτηρισμένη εμβρυονική σειρά πολυδύναμων βλαστοκυττάρων. Οι iPS-κυτταρικές σειρές μελετήθηκαν, επίσης, ως προς τη λειτουργική τους πολυδυναμία με τον έλεγχο της ικανότητας τους να δημιουργούν in vitro εμβρυϊκά σωματίδια και in vivo τερατώματα μετά από υποδόρια εμφύτευση τους σε ανοσοανεπαρκείς ποντικούς, και ως προς τη δυνατότητα διαφοροποίησής τους σε αιμοποιητικά προγονικά κύτταρα. Η γενετική σταθερότητα των κυτταρικών σειρών ελέγχθηκε με DNA μικροσυστοιχίες συγκριτικού γονιδιωματικού υβριδισμού (aCGH). Απομονώθηκαν 3 iPS κυτταρικές σειρές από κάθε δείγμα κυττάρων, οι οποίες εμφανίζουν μεταγράφωμα πανομοιότυπο με εκείνο των πολυδύναμων εμβρυονικών βλαστοκυττάρων και. δημιουργούν εμβρυϊκά σωματίδια in vitro και τερατώματα in vivo, τα οποία αποτελούνται από ιστούς καταγωγής και από τα τρία βλαστικά δέρματα. Τα iPSCs των κυτταρικών σειρών πολλαπλασιάζονται για μεγάλο χρονικό διάστημα χωρίς μορφολογικές ενδείξες διαφοροποίησης. Με τη μέθοδο aCGH, στις iPS κυτταρικές σειρές μετά την 10η ανακαλλιέργεια ανιχνεύθηκαν πολυμορφισμοί στον αριθμό αντιγράφων (CNVs), τα οποία ήταν ελλείμματα μεγέθους περίπου 3 Mb. Η διαφοροποίηση των iPSCs σε αιμοποιητικά προγονικά κύτταρα οδήγησε στην παραγωγή CD34+ κυττάρων σε ποσοστό 8-10% των παραχθέντων κυττάρων με ασθενούς έντασης συνέκφραση του CD45, προσομοιάζοντας στο αιμαγγειακό στελεχιαίο κύτταρο. Στην παρούσα διατριβή παρουσιάζεται, για πρώτη φορά στην Ελλάδα, εξ όσων γνωρίζουμε, η τεχνολογία παραγωγής ανθρώπινων iPSCs με μια ασφαλή και αξιόπιστη μέθοδο. Οι iPSCs-κυτταρικές σειρές μπορεί να χρησιμοποιηθούν στη μελέτη ασθενειών, στον έλεγχο φαρμάκων και στην ανάπτυξη πρωτοκόλλων ιστικής μηχανικής και κυτταρικής θεραπείας.
Συγκριτική μελέτη και αποτίμηση απόδοσης αλγορίθμων σε διασυνδεδεμένα - διαδικτυωμένα συστήματα υπολογιστών
Authors: Καρανικολάου Ευγένιος
Published: September 2021

Η παρούσα Διδακτορική Διατριβή έχει ως αντικείμενο τα Συστήματα Υψηλών Επιδόσεων, εστιάζοντας σε θέματα ανοχής σε σφάλματα (fault tolerance), ισοκατανομής φορτίου (load balancing), κατανάλωσης ενέργειας, καθώς και μετρικών αποτίμησης απόδοσης συστημάτων υψηλών επιδόσεων, είτε από πλευράς επιδόσεων (performance metrics) ή από πλευράς ενεργειακής αποδοτικότητας (energy efficiency). Συγκεκριμένα, αρχικά παρουσιάστηκε και πειραματικά διερευνήθηκε η συμπεριφορά ενός νέου αλγόριθμου ο οποίος ενσωματώνει μηχανισμούς που υποστηρίζουν: α) την ανοχή σε σφάλματα και β) την εξισορρόπηση φορτίου, για ομοιογενή/ετερογενή συμπλέγματα υπολογιστών. Όπως αποδείχθηκε με τα πειραματικά αποτελέσματα, η επιβάρυνση της ενσωμάτωσης του μηχανισμού για την ανοχή σε σφάλματα είναι σχετικά μικρή συγκρινόμενη με την επιβάρυνση που θα προέκυπτε από την επανάληψη της εκτέλεσης της εφαρμογής από την αρχή. Επιπλέον, η ενσωμάτωση του μηχανισμού για εξισορρόπηση φορτίου σε περιπτώσεις ετερογένειας, οδήγησε σε μια ιδιαίτερα σημαντική αύξηση της απόδοσης της εφαρμογής. Σήμερα, περισσότερο από ποτέ, η απόδοση των συστημάτων υψηλών επιδόσεων και η κατανάλωση ενέργειας πρέπει να θεωρηθούν και να αντιμετωπιστούν με έναν ανάλογο δείκτη σημασίας. Η ενεργειακή αποδοτικότητα γρήγορα αναδεικνύεται ως η πλέον σημαντική μετρική της αξίας των υπερυπολογιστών. Στο πλαίσιο αυτό, μελετάται η αποτίμηση της απόδοσης σε σχέση με την ενέργεια που καταναλώνουν τρία πραγματικά συστήματα υψηλών επιδόσεων διαφορετικής αρχιτεκτονικής. Προτείνονται νέα αναλυτικά σενάρια για τον υπολογισμό της συνολικής ενέργειας που καταναλώνουν τα συστήματα διαφορετικής αρχιτεκτονικής και συγκρίνονται ως προς την ενεργειακή τους αποδοτικότητα. Τέλος, προτείνεται μία νέα μετρική η οποία συσχετίζει τη χρονική πολυπλοκότητα με την ενέργεια που καταναλώνεται κατά την εκτέλεση ενός αλγόριθμου σε μία πλατφόρμα υψηλών επιδόσεων. Βασικός στόχος της νέας μετρικής είναι η άμεση και αξιόπιστη σύγκριση των συστημάτων υψηλών επιδόσεων και η κατάταξή τους ως προς την ενεργειακή αποδοτικότητά τους.
Οι λουτρικές εγκαταστάσεις στη Μακεδονία κατά τη ρωμαϊκή αυτοκρατορική και την πρωτοβυζαντινή περίοδο
Authors: Ουλκέρογλου Αναστάσιος
Published: September 2021

Το θέμα της διατριβής είναι οι λουτρικές εγκαταστάσεις στη Μακεδονία κατά τη ρωμαϊκή αυτοκρατορική και την πρωτοβυζαντινή περίοδο. Πρόκειται για τα λουτρά ρωμαϊκού τύπου, τα οποία, από αρχιτεκτονικής άποψης, αποτελούνται από ένα σύνολο αιθουσών με κλιμακούμενη θερμοκρασία που οφείλεται σε ένα σύνθετο σύστημα υποδαπέδιας και εντοίχιας θέρμανσης. Αρχικά, παρουσιάζεται ο κατάλογος με τα λήμματα που αποτελούν τα υπό έρευνα κτήρια. Κάθε λήμμα περιλαμβάνει 13 πεδία. Στο συνθετικό μέρος αναλύονται συγκριτικά τα δεδομένα της έρευνάς μας. Με βάση τα πεδία που εξετάσαμε για κάθε κτήριο, η επιχειρηματολογία αναπτύσσεται σε αντίστοιχες ενότητες που αφορούν: τον γεωγραφικό καταμερισμό των λουτρών, το μέγεθος, τη χωροθέτησή τους, τους αρχιτεκτονικούς τύπους, τους χώρους και τον εξοπλισμό τους, καθώς και κατασκευαστικά και τεχνικά θέματα. Ξεχωριστές ενότητες αποτελούν: η διακόσμηση και η χρονολόγηση των κτηρίων. Στο επόμενο κεφάλαιο πραγματευόμαστε χωριστά τέσσερις σημαντικές πόλεις της Μακεδονίας (Βέροια, Θεσσαλονίκη, Φίλιπποι και Δίον), λόγω του μεγάλου αριθμού των λουτρικών εγκαταστάσεων που έχουν ανακαλυφθεί σε αυτές. Η εργασία ολοκληρώνεται με το κεφάλαιο των συμπερασμάτων, στο οποίο συνοψίζονται και παρουσιάζονται τα πορίσματα της έρευνας. Στον β΄ τόμο δίνονται χάρτες, σχέδια και εικόνες. Το ενδιαφέρον της έρευνας επικεντρώνεται στα λουτρικά συγκροτήματα δημόσιας χρήσης. Ωστόσο, μας απασχολούν και τμήματα κτηρίων που η χρήση τους είναι αμφιλεγόμενη λόγω της αποσπασματικής αποκάλυψής τους, καθώς και εξακριβωμένα ιδιωτικής χρήσης οικιακά λουτρά, διότι και αυτά αποτελούν αναπόσπαστοκομμάτι του λουτρικού θεσμού. Στόχος της διατριβής είναι o εντοπισμός των λουτρικών εγκαταστάσεων στον χώρο τηςσύγχρονης Μακεδονίαςκαι η περιγραφή των αρχιτεκτονικών και των κατασκευαστικών τους χαρακτηριστικών. Η εκτενής επιστημονική βιβλιογραφία περί λουτρών, οι λουτρικές εγκαταστάσεις από όλη τη ρωμαϊκή αυτοκρατορία, καθώς καιοι αρχαίες φιλολογικές πηγές παρέχουν συγκριτικό υλικό. Τα χρονικά όρια της έρευνας καλύπτουν μια περίοδο ίδρυσης λουτρικών εγκαταστάσεων από τα τέλη του 1ου αι. π.Χ. ως τον 6ο αι. μ.Χ. Πρόθεσή μας είναι να ιχνηλατήσουμε τις μεταβολές στην αρχιτεκτονική των λουτρών και στις λουτρικές συνήθειες και κατ’ επέκταση να θίξουμε τις αλλαγές του αστικού χώρου και των κοινωνικών ηθών από τη ρωμαϊκή μέχρι και την περίοδο της ύστερης αρχαιότητας.
Ανάπτυξη και θεμελίωση μεθόδων για αξιόπιστους νευρωνικούς υπολογισμούς
Authors: Αδάμ Σταύρος
Published: September 2021

Το αντικείμενο της διδακτορικής διατριβής αϕορά στην ανάπτυξη και στη θεμελίωση μεθόδων για αξιόπιστους νευρωνικούς υπολογισμούς. Ένα σημαντικό τμήμα της διατριβής είναι αφιερωμένο στη μαθηματική θεμελίωση των μεθόδων. Ειδικότερα, η διατριβή εστιάζει στη διαχείριση της αβεβαιότητας που είναι σύμϕυτη με την επεξεργασία των δεδομένων δηλαδή με τους αλγορίθμους επεξεργασίας. Τα ζητήματα που αναδεικνύουν και χαρακτηρίζουν την αβεβαιότητα σε επίπεδο επεξεργασίας των δεδομένων σχετίζονται με τις αρχικές και τις οριακές τιμές των αλγορίθμων, τη σθεναρότητα των αλγορίθμων σε σϕάλματα των υπολογισμών ή των δεδομένων, την πληθώρα των ευρετικών που υποκαθιστούν τη μαθηματική μοντελοποίηση άγνωστων παραμέτρων κλπ. Για τη μοντελοποίηση και την επίλυση ζητημάτων, όπως τα ανωτέρω, χρησιμοποιήθηκαν κύρια οι έννοιες και οι μέθοδοι της Ανάλυσης Διαστημάτων καθώς και μαθηματικές προσεγγίσεις όπως η ολική βελτιστοποίηση και η μηδενική στάθμη διανυσμάτων. Επί πλέον, αξιοποιήθηκαν κάποιες τεχνικές ομαδοποίησης και εξόρυξης δεδομένων για συγκεκριμένες περιπτώσεις ανάλυσης δεδομένων. Στα πλαίσια της διατριβής μελετώνται, κυρίως, πολυστρωματικά δίκτυα τύπου perceptron. Η διατύπωση αξιόπιστων αλγορίθμων σχετίζεται με τη διαχείριση της αβεβαιότητας στα ακόλουθα ζητήματα: α) αρχικοποίηση των συναπτικών βαρών, β) βελτιστοποίηση της σχεδίασης του δικτύου, γ) καθορισμός του χώρου εντός του οποίου εγγυημένα βρίσκεται κάποιος ολικός ελάχιστοποιητής της συνάρτησης κόστους της εξόδου του δικτύου, και δ) αξιόπιστη εκτίμηση του πεδίου εγκυρότητας ενός δικτύου.
Δείκτες προγονικών κυττάρων στο ήπαρ ασθενών με ηπατοκυτταρικό καρκίνο
Authors: Φατούρου Ευαγγελία
Published: September 2021

Ο ηπατοκυτταρικός καρκίνος είναι ένας ετερογενής όγκος με διακριτές υποομάδες που διαφέρουν ως προς την κυτταρική προέλευση και την πρόγνωση. Η έκφραση της Κ19, του EpCAM και του CD117 (KIT) ενδέχεται να συσχετίζονται με την πιθανή προέλευση του ΗΚΚ από προγονικά κύτταρα και με δυσμενή πρόγνωση και φτωχή ιστολογική διαφοροποίηση. Σκοπός μελέτης: Με τη μέθοδο της ανοσοιστοχημείας μελετήθηκε η έκφραση της Κ19, του Epithelial Cell Adhesion Molecule (EpCAM) και του CD117 (KIT) σε ασθενείς με ΗΚΚ με σκοπό τον προσδιορισμό της πιθανής προέλευσης από προγονικά κύτταρα. Μέθοδοι και αποτελέσματα: Η έκφραση της Κ19, του EpCAM και του CD117 εξετάστηκε σε ένα σύνολο 89 Καυκάσιων Ελλήνων ασθενών (μέση ηλικία 66.7±11.3 χρόνια, άνδρες 74.7%) που παρακολουθήθηκαν για 39.625.3 μήνες. Η έκφραση των παραπάνω δεικτών συσχετίστηκε με κλινικοπαθολογοανατομικές παραμέτρους και επιβίωση. Ειδική ανοσοιστοχημική έκφραση της Κ19, του EpCAM και του CD117 βρέθηκε αντίστοιχα στους 9/89 (10.11%), 12/78 (15.38%) και 3/89 (3.37%) των ασθενών με ΗΚΚ. Η έκφραση της Κ19 έτεινε να συσχετιστεί με την μικροαγγειακή διήθηση (p =0.054). Σε μονοπαραγοντική ανάλυση, η έκφραση της Κ19 και η μικροαγγειακή διήθηση συσχετίστηκαν με μειωμένη επιβίωση ελευθέρας νόσου (p<0.001 και p=0.004, αντίστοιχα) και συνολική επιβίωση (p=0.002 και p=0.029, αντίστοιχα). Η έκφραση του EpCAM και του CD117 δεν συσχετίστηκε σε βαθμό στατιστικής σημαντικότητας με την επιβίωση. Ασθενείς με ΗΚΚ θετικά τόσο για την Κ19 όσο και για το EpCAM είχαν στατιστικώς σημαντική μειωμένη επιβίωση ελευθέρας νόσου (p<0.001) και συνολική επιβίωση (p=0.001) σε σύγκριση με τους ασθενείς που ήταν αρνητικοί και για τους δυο δείκτες. Σε πολυπαραγοντική ανάλυση, η έκφραση της Κ19 φάνηκε να είναι ανεξάρτητος προγνωστικός παράγοντας μειωμένης επιβίωσης ελευθέρας νόσου (OR=7.84,95%CI=2.658-22.912;p<0.001) και συνολικής επιβίωσης (OR=3.845 95%CI=1.401-10.549;p=0.009). Συμπεράσματα: Η έκφραση της Κ19 είναι ένας ανεξάρτητος προγνωστικός παράγοντας επιβίωσης ελευθέρας νόσου και συνολικής επιβίωσης στους ασθενείς με ΗΚK και είναι αξιόπιστος δείκτης επιθετικότητας στον ΗΚΚ. Επιπλέον, η ταυτόχρονη έκφραση της Κ19 και του EpCAM, ενδέχεται να προσδιορίζει όγκους με περαιτέρω δυσμενή πρόγνωση στους ασθενείς με ΗΚΚ.
Η διαγνωστική αξία της μελέτης των παρααορτικών και προσπονδυλικών λεμφαδένων στη σταδιοποίηση και την θεραπεία του καρκίνου του τραχήλου της μήτρας
Authors: Πανάρετος Χριστόδουλος
Published: September 2021

Στην παρούσα ερευνητική προσπάθεια αντιμετωπίστηκαν χειρουργικά 159 περιπτώσεις διηθητικού καρκίνου του τραχήλου της μήτρας που υπεβλήθησαν σε ριζική υστερεκτομή κατά Wertheim με λεμφογαγγλιακό καθαρισμό των λαγόνιων και παρα-αορτικών λεμφαδένων. Οι 48 περιπτώσεις ασθενών αντιμετωπίσθηκαν με προεγχειρητική ακτινοβολία και μετά με χειρουργική επέμβαση. Η 5ετής επιβίωση καταγράφηκε στις ασθενείς που αντιμετωπίστηκαν χειρουργικά και δεν είχαν μετάσταση στους επιχώριους λεμφαδένες.
Σύγχροναι ανατομικαί εφαρμογαί της πιεζοχειρουργικής συσκευής στη χειρουργική ανατομική των οστών του σπλαχνικού κρανίου επί πτωματικού υλικού
Authors: Λιγνός Πολύδωρος
Published: September 2021

Στην παρούσα ερευνητική μελέτη ο ερευνητής ασχολήθηκε με τις σύγχρονες ανατομικές εφαρμογές της πιεζοηλεκτρικής συσκευής στην χειρουργική των οστών του σπλαχνικού κρανίου.Οι κυριότερες εφαρμογές της ανωτέρω συσκευής στην κλινική πράξη αφορούν την διάσχιση της φατνιακής ακρολοφίας και την ανάπλαση αυτής, την λήψη οστικού τεμαχιδίου από τον κλάδο της γνάθου, την ανύψωση του ιγμορείου, την διόρθωση του ουλικού περιγράμματος, διάφορες οστεοτομίες, την λήψη αυτογενούς οστικού τεμαχίου από το γένειο, μετατόπιση του γενειακού νεύρου κλπ. Η ερευνητική μελέτη χρησιμοποίησε για την πραγματοποίησή της ανθρώπινο πτωματικό υλικό το οποίο χρησιμοποιείται για την εκπαίδευση των Β΄ ετών φοιτητών της Ιατρικής Σχολής Αθηνών και σε κλινικό επίπεδο ασθενείς από την κλινική Περιοδοντολογίας του Ναυτικού Νοσοκομείου Αθηνών.Συνολικά μελετήθηκαν στο εργαστήριο Ανατομίας 12 ανθρώπινα πτώματα,άνδρες και 7 γυναίκες και στην κλινική Περιοδοντολογίας του Ναυτικού Νοσοκομείου Αθηνών 32 ασθενείς, 12 άνδρες και 20 γυναίκες Οι κλινικές εφαρμογές της πιεζοηλεκτρικής συσκευής οδηγούν σε ασφαλή συμπεράσματα τα οποία αναλύονται ως κάτωθι:1.Σε φατνιακή ακρολοφία με μειωμένο παρειο – υπερώιο ή και παρειο-γλωσσικό πλάτος που δεν επιτρέπει την τοποθέτηση εμφυτευμάτων ο κλασσικός τρόπος διάνοιξης, η πιεζοηλεκτρική συσκευή το επιτυγχάνει με ακρίβεια, ταχύτητα και ασφάλεια για το οστό.2.Η πιεζοηλεκτρική συσκευή επιτυγχάνει ήπια και ελεγχόμενη αφαίρεση οστού προκειμένου να αποδοθεί επιθυμητό βιολογικό εύρος οστού.3. Είναι εφικτή πλέον η ατραυματική μετατόπιση του γενειακού νεύρου με τη χρήση της πιεζοηλεκτρικής συσκευής.4.Η πιεζοηλεκτρική συσκευή δίνει την δυνατότητα να ληφθεί πλήρες αυτογενές οστικό τεμάχιο από το οστό του γενείου.5.Ειδικά οι ωτορινολαρυγγολόγοι χειρουργοί και οι χειρουργοί της γναθοπρο-σωπικής χώρας δύνανται εύκολα και με απόλυτη ασφάλεια να κάνουν ανύψωση του ιγμορείου σε κάθε κλινική περίπτωση και εφαρμογή.6.Είναι δυνατή πλέον με την χρήση της πιεζοηλεκτρικής συσκευής να γίνει διάσχιση οστού για κάθε ανάγκη της χειρουργικής των οστών από λεπτά και δύσκολα σημεία που με κλασσικούς τρόπους είναι δυνατόν να υπάρξει θραύση οστικών τεμαχίων κλπ.7.Είναι πολύ εύκολο και ασφαλές να διορθώσεις κατεστραμμένα ουλικά περιγράμματα σε εκτεταμένες φλεγμονές.Τελικά η χρήση της πιεζοηλεκτρικής συσκευής είναι πολύτιμη δια την χειρουργική των οστών στο σπλαχνικό κρανίο, αλλά κα σε όλες τις περιοχές των οστών που απαιτείται μεγάλη προσοχή στην απώλεια της οστικής ουσίας.
Διασυγκριτική μελέτη της εξέλιξης της παροχής νεκρών στο ανατομείο για την εκπαίδευση των φοιτητών κατά τον 20ο αιώνα
Authors: Πιάγκος Γιαννούλης
Published: September 2021

Σε προγενέστερες εποχές, απαγορευόταν αυστηρά η ανατομή του ανθρωπίνου σώματος και διάσημοι ανατόμοι κατέφευγαν με κίνδυνο τη ζωή τους στα νεκροταφεία για να προμηθευτούν πτώματα ή εκτελούσαν ανατομές σε εκτελεσθέντες κατάδικους. Με το πέρασμα των χρόνων, το πτωματικό υλικό, πάντα ανεπαρκές και δυσεύρετο, προέρχεται από πτώματα αγνοουμένων, απόρων που νοσηλεύονταν σε νοσοκομεία και ψυχιατρικές κλινικές.Σήμερα, το πτωματικό υλικό βασίζεται αποκλειστικά και μόνο στη δωρεά ατόμων διαφόρων ηλικιών που με τη συμβολή τους στο εκπαιδευτικό πρόγραμμα του εργαστηρίου ανατομίας, αναβαθμίζουν την αποστολή της ανατομίας. Η ανατομική επιστήμη τα τελευταία χρόνια γνωρίζει αντιξοότητες από τον περιορισμένο αριθμό των ωρών διδασκαλίας, τον δυσανάλογα μεγάλο αριθμό φοιτητών και τον μικρό αριθμό πτωμάτων που προέρχονται από δωρεές.Σκοπός της διδακτορικής μελέτης είναι να αναδειχθεί η συμβολή της δωρεάς στην επιστήμη της ανατομίας. Στο Εργαστήριο Ανατομίας της Ιατρικής Σχολής του Πανεπιστημίου Αθηνών, το πτωματικό υλικό βασίζεται αποκλειστικά στην προσφορά επώνυμων ή ανώνυμων ατόμων διαφόρων ηλικιών. Ώθηση για τη μελέτη αποτέλεσε η έλλειψη πτωματικού υλικού και η αναζήτηση των αιτιών της μείωσής του με τον χρόνο. Επιπλέον αναλύεται ο θεσμός της δωρεάς, μελετώνται οι δωρεές στο εργαστήριο Ανατομίας σε συνάρτηση με το φύλο, την ηλικία, τον τόπο καταγωγής και θανάτου των δωρητών, συγκρίνονται τα αποτελέσματα αυτά με τα αντίστοιχα της δωρεάς οργάνων και διατυπώνονται απόψεις για την αύξηση της δωρεάς σώματος. Η παρούσα διατριβή επιχειρεί μία αναδρομική ερευνητική μελέτη της διακίνησης των νεκρών σωμάτων στο Ανατομείο της Ιατρικής Σχολής του Πανεπιστημίου Αθηνών από το έτος 1934 έως σήμερα. Απαραίτητη κρίνεται η διαφώτιση του κοινού προκειμένου να κατανοηθεί η σημασία, η αξία και η βοήθεια που προσφέρεται με τη δωρεά του σώματος σε Ελληνικό και Διεθνές
Μελέτη του ρόλου διαφόρων πρωτεϊνών (αποΑ-Ι, μεταφορείς χοληστερόλης, ένζυμα) του μονοπατιού της HDL
Authors: Δανιήλ Γεώργιος
Published: September 2021

Αν και τα χαμηλά επίπεδα της λιποπρωτεΐνης υψηλής πυκνότητας (HDL) έχουν συσχετιστεί με υψηλό κίνδυνο καρδιαγγειακής νόσου, πρόσφατες μελέτες έδειξαν ότι οι λειτουργίες της HDL καθορίζονται καλύτερα από την ποιότητα παρά από την ποσότητα της. Η HDL αποτελείται από υποπληθυσμούς που διαφέρουν σε μέγεθος, σχήμα και σύσταση. Η κύρια πρωτεΐνη της HDL είναι η απολιποπρωτεΐνη Α-Ι (αποΑ-Ι), που της προσδίδει πολλές από τις ιδιότητες της. Οι αντιαθηρογόνες ιδιότητες της HDL περιλαμβάνουν την ικανότητα απομάκρυνσης χοληστερόλης από κύτταρα, αντιφλεγμονώδεις, αντιοξειδωτικές, αγγειοδιασταλτικές και αντιθρομβωτικές ιδιότητες. Ο στόχος της μελέτης μας ήταν να χαρακτηρίσουμε τις ιδιότητες της HDL σε παθολογικές καταστάσεις, καθώς και να κατανοήσουμε τις πιθανές αλλαγές. Μελετώντας HDL από άτομα με μονογονιδιακά σύνδρομα χαμηλής HDL, δείξαμε ότι μεταλλάξεις στις αποΑ-Ι, ABCA1 και LCAT, τρεις κύριες πρωτεΐνες για τη βιοσύνθεση της HDL, επηρεάζουν τη σύσταση της HDL με αποτέλεσμα τη μειωμένη αντιοξειδωτική/αντιφλεγμονώδη ικανότητα της και οδηγούν σε ευκρινώς διαφορετικές κατανομές HDL υποπληθυσμών που περιέχουν αποΑ-Ι. Τέτοιες αναλύσεις μπορούν να χρησιμοποιηθούν για τη διαφορική διάγνωση οικογενών συνδρόμων χαμηλής HDL. Επιπλέον, μελετήσαμε το ρόλο της αποΑ-Ι στην ικανότητα της HDL να προάγει κυτταρική εκροή χοληστερόλης μέσω ABCG1, ένα μεταφορέα χοληστερόλης που εμπλέκεται στην παρεμπόδιση συσσώρευσης χοληστερόλης στα μακροφάγα διαφόρων ιστών. Δείξαμε ότι η μέσω ABCG1 εκροή χοληστερόλης μειώνεται απουσία του καρβοξυ-τελικού άκρου από την πλήρους μήκους αποΑ-Ι της ανασυγκροτημένης HDL (rHDL) ή ύστερα από περιορισμένη πρωτεόλυση της αποΑ-Ι της rHDL από πλασμίνη, μια πρωτεάση που βρίσκεται στον υπο-ενδοθηλιακό αρτηριακό χώρο. Συνεπώς, αυξημένη πρωτεόλυση της αποΑ-Ι της HDL σε παθολογικές καταστάσεις in vivo μπορεί να επηρεάσει την ικανότητα της HDL να προάγει εκροή χοληστερόλης από μακροφάγα. Τα αποτελέσματα μας συνολικά, παρέχουν νέες πληροφορίες για το πώς επηρεάζονται οι ιδιότητες της HDL σε παθολογικές καταστάσεις. Πλήρης κατανόηση των (δυσ)λειτουργιών της HDL θα μας βοηθήσει να ταυτοποιήσουμε νέους στόχους για τη διάγνωση και θεραπεία της χαμηλής HDL και της αθηροσκλήρωσης.
Η εννοιολογική οικολογία και η αποδοχή της θεωρίας της εξέλιξης από τους Έλληνες εκπαιδευτικούς
Authors: Κατάκος Ευστράτιος
Published: September 2021

Η παρούσα διατριβή χρησιμοποιεί την ιδέα της εννοιολογικής οικολογίας σαν εργαλείο και σαν πλαίσιο, για να διερευνήσει την αποδοχή της θεωρίας της εξέλιξης από τους Έλληνες εκπαιδευτικούς που διδάσκουν βιολογία στη δευτεροβάθμια εκπαίδευση. Η εννοιολογική οικολογία συνδέεται με τις ευρύτερες έννοιες της εννοιολογικής αλλαγής και του επικοδομητισμού, αναλύεται θεωρητικά και τοποθετείται στο ιστορικό της πλαίσιο. Εξετάζεται η ιστορική διαδρομή και η παρούσα κατάσταση της αποδοχής της θεωρίας της εξέλιξης, στην Ελλάδα και στον κόσμο.Η κύρια έρευνα της διατριβής ήταν μια ποσοτική έρευνα με ερωτηματολόγιο, στους εκπαιδευτικούς που διδάσκουν βιολογία στη δευτεροβάθμια εκπαίδευση. Η ίδια έρευνα έγινε και σε ειδικούς πληθυσμούς εκπαιδευτικών (βιολόγους, γεωλόγους, δασκάλους, νηπιαγωγούς, φοιτητές νηπιαγωγούς), για λόγους σύγκρισης και διερεύνησης ειδικών παραμέτρων. Συμπληρωματικά, διενεργήθηκε μια ποιοτική έρευνα με ημιδομημένες συνεντεύξεις, η οποία είχε σαν στόχο να επιβεβαιώσει, να διερευνήσει, να εμβαθύνει και να εξηγήσει τα ευρήματα των ποσοτικών ερευνών. Τα δεδομένα όλων των ερευνών, παρουσιάζονται με πίνακες και σχήματα, σχολιάζονται και συγκρίνονται.Τα αποτελέσματα όλων των ερευνών, συγκεντρώνονται και συζητούνται στο τελευταίο μέρος της διατριβής. Τα βασικά συμπεράσματα της διατριβής, συνοψίζονται ως εξής: Η αποδοχή της ΘτΕ επηρεάζεται σημαντικά από τη θρησκευτικότητα (με διαφοροποιήσεις ανά τύπο θρησκευτικότητας) και τον ανοικτό τρόπο σκέψης και πιο ήπια, από τη γνώση της ΘτΕ και της φύσης της επιστήμης. Η αλληλεπίδραση των παραγόντων και κυρίως η επίδρασή τους στην αποδοχή της ΘτΕ διαφοροποιείται ανάλογα με το εξωτερικό κοινωνικό, πολιτιστικό περιβάλλον αλλά και την εσωτερική διάρθρωση και αναλογία των παραγόντων. Το ελληνικό περιβάλλον των τελευταίων δεκαετιών (ορθοδοξία, προοδευτική πολιτική ταυτότητα στα πανεπιστήμια, απουσία ισχυρών αντιπαραθέσεων γύρω από την εξέλιξη), λειτούργησε θετικά στην αποδοχή της ΘτΕ από τους Έλληνες εκπαιδευτικούς αλλά όχι ευρύτερα και από την ελληνική κοινωνία. Οι κατάλληλες, στοχευμένες διδακτικές παρεμβάσεις και επιλεγμένα διδακτικά επιχειρήματα (π.χ. γεωλογικό επιχείρημα), έχουν σημαντική επίδραση στην αύξηση της γνώσης και της αποδοχής της ΘτΕ.
Η επίδραση των συμπληρωμάτων ω-3 λιπαρών οξέων στην υποκλινική φλεγμονή και την λειτουργικότητα της αριστερής κοιλίας και στον κίνδυνο εμφάνισης καρδιακών συμβαμάτων σε ασθενείς με καρδιακή ανεπάρκεια
Authors: Μεταλληνός Γεώργιος
Published: September 2021

Εισαγωγή: Τα Ω3 λιπαρά οξέα φαίνεται πως επιδρούν ευννοϊκά στα καρδιακά αιμοδυναμικά χαρακτηριστικά και μπορεί να ωφελούν την κλινική πορεία των ασθενών με καρδιακή ανεπάρκεια. Μελετήθηκε ο ρόλος της λήψης Ω3 στην λειτουργία της αριστερής και της δεξιάς κοιλίας των ασθενών με χρόνια αντιρροπούμενη καρδιακή ανεπάρκεια υπό βελτιστη αγωγή.Μέθοδοι: 205 διαδοχικοί ασθενείς με χρόνια αντιρροπούμενη καρδιακή ανεπάρκεια, οφειλόμενη είτε σε ισχαιμική μυοκαρδιοπάθεια, είτε σε διατατική μυοκαρδιοπάθεια, κλάσης Ι-ΙΙΙ κατά ΝΥΗΑ, υπό βέλτιστη φαρμακευτική αγωγή μπήκαν στην μελέτη. Ένας προς έναν τυχαιοποιήθηκαν σε λήψη ή μη λήψη 1000mg Ω3-PUFA, με μη τυφλό τρόπο. Έγινε υπερηχοκαρδιογραφική μελέτη, 24h καταγραφή holter ρυθμού, και εργαστηριακός έλεγχος (ΒΝΡ,κρεατινίνη) κατά την πρώτη επίσκεψη, όπως και στην αξιολόγηση 6μήνου. Καταγράφηκαν ανεπιθύμητες ενέργειες και καρδιαγγειακά συμβάματα, στο 6μηνο και στο έτος παρακολούθησης.Αποτελέσματα: Σε σύγκριση με την ομάδα ελέγχου, τα επίπεδα του ΒΝΡ στην ομάδα που λάμβανε Ω3, ήταν κατά 34,6% χαμηλότερα (p=0,001), οι τελοδιαστολικές και τελοσυστολικές διαστάσεις της αριστερής κοιλίας μειώθηκαν κατά 2,5%(p=0,047) και 3,7%(p=0,01) αντίστοιχα,η μέγιστη διάμετρος του αριστερού κόλπου μειώθηκε κατά 8,4%(p=0,004),το κλάσμα εξώθησης του αριστερού κόλπου βελτιώθηκε κατά 6,03%(p=0,021) και σε ότι αφορά τις παραμέτρους ιστικού doppler το TDI_Etv/Atv μειώθηκε στην ομάδα λήψης Ω3 κατά 6,3% (p=0,038). Επιπλέον, η βελτίωση των διαστολικών δεικτών ήταν πιο εμφανής στους ασθενείς με διατατική καρδιακή ανεπάρκεια. Τέλος η λήψη Ω3 δεν σχετίστηκε με βελτίωση στα καρδιαγγειακά συμβάματα μεταξύ των ομάδων τυχαιοποίησης.Συμπέρασμα: Η λήψη Ω3 σχετίστηκε με βελτίωση της διαστολικής λειτουργίας της αρ.κοιλίας και μειωμένα επίπεδα ΒΝΡ σε ασθενείς με χρόνια καρδιακή ανεπάρκεια, υποδηλώνοντας την ευννοϊκή τους επίδραση στην αιμοδυναμική πορεία αυτών των ασθενών.
Μελέτη των Τ ρυθμιστικών κυττάρων σε συγγενείς ατόμων με σακχαρώδη διαβήτη τύπου 1
Authors: Πέτσιου Ασημίνα
Published: September 2021

Introduction: Regulatory T cells are considered to have a primary role in maintaining theimmune homeostasis. A hallmark in Tregs is the high expression of the transcription factor,FoxP3 and its negative correlation with the expression of CD127.A new approach to humanTregs was presented by Shimon Sakaguchi and his team in 2009. According to the authors, theFoxP3+ Τ cells are not a homogenous population and they can be separated in three distinctsubpopulations. Studies on the percentage and phenotypic changes of Tregs in T1D, reported a a lack in the suppressive ability of Tregs from T1D patients compared to controls. First degree relatives (FDR) of T1D patients are considered a high risk group for the disease and many studies were conducted on FDR.Objective: The aim of our study was to investigate the frequency and the phenotype of Tregs in FDR compared to healthy control, in order to investigate any possible correlation to the disease appearance.Materials and methods: 38 FDR (17 siblings, 5 children, 9 mothers and 7 fathers) and 45 healthy controls were recruited. Four colour flow cytometry was performed in whole fresh blood samples and HLA class II typing was tailored.Results: First, we tried to verify by independent means the estimated percentage of Tregs based on the phenotype CD4intCD25highCD127-/low. The percentage of Tregs was not significantly different between FDRs and controls. This was also the case, when we compared the percentages of the different subpopulations of Tregs.We found significant differences between the surface expression of several markers on Tregs compared to Teff and Tnaive. As far as the expression of different markers in FDRs compared to controls is concerned, we observed few significant differences, especially in siblings. We conducted an extended genotyping analysis of FDR concerning HLA-DR and HLA-DQ aplotypes. We also tried to determine an association between genotype and the frequency of Tregs which revealed no significant relationship. Finally, we studied the distinct characteristics of the subpopulations of Tregs based on the expression of CD2, CD4, HLA-DR, CD122, CD81, CD221. Conclusions: In this study have established a method of separating Tregs based on the use of CD127. However, the study of Tregs’ subpopulations, raises suspicion about the homogenity of the population of Tregs determined based on the classic markers CD127/ FoxP3. The frequency of Tregs in FDRs compared to controls was not significantly different, but significant differences were determined during the study of surface markers. This is more important if we take account the fact that more than half of FDRs had at least on high risk HLA-DR/DQ allele.
Η μελέτη της κάκωσης του σαφηνούς νεύρου μετά από επεμβάσεις σαφηνεκτομής
Authors: Δουΐτσης Ευάγγελος
Published: September 2021

Σκοπός : να περιγράψουμε και να προσδιορίσουμε δια μέσου της κλινικής εξέτασης και της ηλεκρονευρογραφίας εάν η φορά εκκρίζωσης της μείζονος σαφηνούς φλέβας επηρεάζει την κάκωση του σαφηνούς νεύρου.Υλικό και Μέθοδοι : μελετήθηκαν 50 ασθενείς οι οποίοι υποβλήθηκαν σε επέμβαση σαφηνεκτομής για επιπολής φλεβική ανεπάρκεια του κάτω άκρου. Οι ασθενείς τυχαιοποιήθηκαν σε δύο ισάριθμες ομάδες των 25 ατόμων. Στην μία ομάδα (Α) η εκκρίζωση της μείζονος σαφηνούς διενεργήθηκε με κατεύθυνση από τη βουβωνική χώρα προς το σφυρό, ενώ στην άλλη ομάδα (Β) με αντίθετη κατεύθυνση, από το σφυρό προς τη βουβωνική χώρα. Η λειτουργία του σαφηνούς νεύρου μελετήθηκε με την κλινική εξέταση και με τη μέθοδο της ηλεκτρονευρογραφίας καταγράφοντας το αισθητικό δυναμικό, τον λανθάνοντα χρόνο και την ταχύτητα αγωγιμότητας, με στόχο να προσδιοριστούν το ποσοστό και ο τύπος τραυματισμού του νεύρου. Η μελέτη της λειτουργίας του νεύρου πραγματοποιήθηκε προεγχειρητικώς, 2 εβδομάδες και 12 εβδομάδες μετά την επέμβαση. Ακολούθησε στατιστική ανάλυση των αποτελεσμάτων.Αποτελέσματα : δεν βρέθηκε στατιστική σημαντική διαφορά μεταξύ των δύο ομάδων Α και Β όσον αφορά το ποσοστό κάκωσης του σαφηνούς νεύρου, 2 και 12 εβδομάδες μετά την επέμβαση σύμφωνα με την κλινική εξέταση και την ηλεκτρονευρογραφική μελέτη. Επίσης δεν βρέθηκε διαφορά μεταξύ των δύο τεχνικών και τον τύπο της ηλεκτροανατομικής βλάβης του νεύρου. Το ποσοστό κάκωσης του νεύρου ανέρχεται στο 34% δύο εβδομάδες μετά την επέμβαση, ενώ κατέρχεται στο 6% δώδεκα εβδομάδες μετά την επέμβαση. Ο ηλεκτροανατομικός τύπος της βλάβης που επικρατεί στις περιπτώσεις διεγχειρητικής κάκωσης του νεύρου, είναι η νευροαπραξία (αναστρέψιμη βλάβη).Συμπεράσματα : η φορά εκκρίζωσης της μείζονος σαφηνούς φλέβας στην επέμβαση σαφηνεκτομής δεν επηρεάζει σημαντικά την κάκωση του σαφηνούς νεύρου, σύμφωνα με την αξιολόγηση της κλινικής εξέτασης και της ηλεκτρονευρογραφικής μελέτης.
Επίδραση κλιματικών συνθηκών και τροφικών πόρων στην αναπαραγωγή δύο ειδών παπαδίτσας (οικογένεια Paridae) σε πευκοδάσος της ανατολικής μεσογειακής περιοχής
Authors: Γαληνού Ελένη
Published: September 2021

Η παρούσα διατριβή ασχολείται με τη μελέτη μιας σειράς αναπαραγωγικών παραμέτρων του Καλόγερου (Parus major Linnaeus, 1758) και της Γαλαζοπαπαδίστας [Cyanistes caeruleus (Linnaeus, 1758)] στο πευκοδάσος Τραχείας Πεύκης (Pinus brutia Tenore, 1811) της περιοχής Μικρής Λίμνης (39 07 Ν°, 26 16 Ε°, υψόμετρο 210-400m) στο νησί της Λέσβου. Η αναπαραγωγή των δύο πουλιών παρακολουθήθηκε με τη χρήση τεχνητών θέσεων για φώλιασμα (nestboxes) για 10 έτη (1999-2008). Έμφαση δίνεται στο ρόλο των περιβαλλοντικών συνθηκών (θερμοκρασίας) και τροφικών πόρων στο χρονισμό, το πρότυπο εκδήλωσης και το αποτέλεσμα της αναπαραγωγικής προσπάθειας.Το συνολικό μέσο πλήθος αυγών (clutch size) βρέθηκε 9,60 (±1,541, 4-15, n=949) για τον Καλόγερο και 8,19 (±1,429, 5-12, n=198) για τη Γαλαζοπαπαδίτσα ενώ η αναπαραγωγική επιτυχία (πλήθος νεοσσών που παράγονται/ πλήθος αυγών που γεννήθηκαν) είναι 68,91% και 80,84%, αντίστοιχα. Ο πληθυσμός του Καλόγερου προχωρά συστηματικά σε δεύτερες γέννες σε συνολικό μέσο υπολογιζόμενο ποσοστό 41,0% (εύρος 10-82%) ενώ της Γαλαζοπαπαδίτσας σε δύο μόνο από τα δέκα έτη μελέτης με συνολικό μέσο υπολογιζόμενο ποσοστό 7,6% (0-39%). Ακολούθως πραγματοποιήθηκαν αναλύσεις προκειμένου να αξιολογηθεί η επίδραση της επικρατούσας θερμοκρασίας περιβάλλοντος στην έναρξη και διάρκεια της αναπαραγωγικής περιόδου για τα δύο είδη. Βρέθηκε επίδραση της επικρατούσας θερμοκρασίας κατά το διάστημα Ιανουαρίου- Μαρτίου στην ημερομηνία έναρξης της αναπαραγωγής και των δύο υπό μελέτη ειδών. Επίσης επίδραση της επικρατούσας μέγιστης θερμοκρασίας αργότερα στην άνοιξη στη εκδήλωση και δεύτερης γέννας μέσα στο ίδιο έτος, για τον Καλόγερο.Με τη χρήση βιντεοσκόπησης καταγράφηκε το διαιτολόγιο από 77 συνολικά φωλιές Καλόγερου (1694 τεμάχια λείας) με νεοσσούς σε προχωρημένο στάδιο ανάπτυξης (9-11 ημέρες ηλικίας) κατά τη διάρκεια 3 αναπαραγωγικών περιόδων (2003-2005). Τα δεδομένα αφορούν τόσο σε πρώτες όσο και δεύτερες γέννες σε χρονιές όπου εκδηλώθηκαν δεύτερες γέννες σε πολύ μικρό και πολύ μεγάλο ποσοστό. Ανάλυση των δεδομένων έδειξε πως κατά μέσο όρο παρέχονται στους νεοσσούς 49,9% Λεπιδόπτερα (44,2% προνύμφες, 4,0% χρυσαλίδες, 1,7% ενήλικα), 23,7% Αράχνες, 10,1% Ορθόπτερα (Tettigoniidae), 5,5% Φασματώδη, 4,7% άλλα και 6,1% άγνωστα τεμάχια λείας.Ακολούθως πραγματοποιήθηκαν αναλύσεις προκειμένου να αξιολογηθεί η επίδραση του διαιτολογίου (ποσότητας και ποιότητας), όπως αυτό διαφοροποιείται μέσα από σειρά παραγόντων (είδος γέννας, ημερομηνία στην περίοδο κ.ά.), στην αναπαραγωγική επιτυχία. Συμπερασματικά καταγράφηκε στατιστικά σημαντική διαφοροποίηση στις πρώτες γέννες μεταξύ των αναπαραγωγικών ετών ανάλογα με το αν σημειώνονταν μία ή δύο γέννες τόσο όσον αφορά στο διαιτολόγιο των νεοσσών όσο και στις επικρατούσες θερμοκρασιακές συνθήκες μετά την έναρξη της πρώτης γέννας.
H προστασία των αρχιτεκτονικών μνημείων του βορειοελλαδικού χώρου από την οθωμανική κατάκτηση έως τον Β΄ Παγκόσμιο Πόλεμο (1361 - 1939)
Authors: Ζυγομαλάς Δημήτριος
Published: September 2021

Η Μακεδονία και η Θράκη, έχοντας ακολουθήσει μια διαφορετική ιστορική πορεία στα νεότερα χρόνια σε σχέση με τα νοτιότερα τμήματα της χώρας, έχουν να επιδείξουν ένα αντιστοίχως διακριτό χρονικό πρωτοβου-λιών για το απόθεμα των ιστορικών κατασκευών τους κατά το δεύτερο μισό του 19ου και τις αρχές του 20ού αιώνα. Το χρονικό αυτό, εξαιτίας ακριβώς της διαφορετικότητάς του, επιδέχεται αυτοτελούς εξέτασης, η ο-ποία αποτελεί το αντικείμενο της παρούσας διατριβής. Στόχος της είναι η κατά το δυνατόν πλήρης και συνε-κτική επισκόπηση των ενεργειών που συνέχονται με την προστασία των αρχιτεκτονικών μνημείων της Μακε-δονίας και της Θράκης κατά τους νεότερους χρόνους, της περιόδου που συμπίπτει με τη μετάβαση των δύο περιοχών από την οθωμανική στην ελληνική διοίκηση, και ακόμη παραπέρα, από τη «συγκυριακή» στη «συ-νειδητή» αντιμετώπιση των μνημείων τους. Για λόγους καλύτερης κατανόησης του υπόβαθρου αυτής της με-τάβασης, το προς κάτω χρονικό όριο της διατριβής έχει μετατεθεί στην αφετηρία της αμέσως προηγούμενης ιστορικής περιόδου, στο ξεκίνημα, δηλαδή, της οθωμανικής επικυριαρχίας.Μέσα σε αυτό το χρονολογικό πλαίσιο, η διατριβή επιχειρεί να δώσει απαντήσεις σε βασικά προσδιορι-στικά ερωτήματα, και παράλληλα, να κατανοήσει την αιτιολόγηση των πραγμάτων. Ως «πράγματα» αντιμε-τωπίζει όλες τις συναφείς, με άμεσο ή έμμεσο τρόπο, με την προστασία ενέργειες (θέσπιση νομοθετικών κα-νόνων, συγκρότηση και στελέχωση υπηρεσιών, τεκμηρίωση, διατήρηση και ανάδειξη των μνημείων), θέματα τα οποία εξετάζονται ισόρροπα και σε συσχετισμό με όλες τις κατηγορίες του μνημειακού αποθέματος που συνέχονται με την εξέλιξη της προστασίας κατά την εξεταζόμενη περίοδο.
Μεθοδολογία παραμετροποίησης εφαρμογών βασισμένων σε ταυτόχρονες δομές δεδομένων για ενσωματωμένα συστήματα
Authors: Παπαδόπουλος Λάζαρος
Published: September 2021

Στις σύγχρονες πολυπύρηνες αρχιτεκτονικές ενσωματωμένων συστημάτων, εκτελούνται συχνά εφαρμογές που βασίζονται σε ταυτόχρονες δομές δεδομένων, όπως βάσεις δεδομένων, αλγόριθμοι work-stealing κ.α.. Η επιλογή κατάλληλης δομής δεδομένων είναι ένα πολύπλοκο πρόβλημα, που αφενός η εύρεση λύσης από τον προγραμματιστή είναι χρονοβόρα διαδικασία και αφετέρου η επιλογή μη κατάλληλης υλοποίησης μπορεί να έχει αρνητική επίπτωση σε διάφορους σχεδιαστικούς περιορισμούς, όπως στην απόδοση και στην κατανάλωση ενέργειας. Για την αντιμετώπιση αυτού του προβλήματος, στην παρούσα διατριβή παρουσιάζουμε μία συστηματική μεθοδολογία για την επιλογή κατάλληλων ταυτόχρονων δομών δεδομένων στις εφαρμογές που εκτελούνται σε ενσωματωμένα συστήματα, συμβάλλοντας έτσι στη βελτιστοποίηση των εφαρμογών που τις χρησιμοποιούν. Η μεθοδολογία είναι ημιαυτόματη και βασίζεται στην εξερεύνηση του χώρου λύσεων των ταυτόχρονων δομών δεδομένων. Υποστηρίζεται από μία ροή εργαλείων που αυτοματοποιεί πολλά βήματα της μεθοδολογίας και παρέχει δυνατότητες για αποτελεσματική εξερεύνηση και επεκτασιμότητα. Δίνει την δυνατότητα στους προγραμματιστές να αξιολογήσουν με συστηματικό και αποτελεσματικό τρόπο υλοποιήσεις από τον χώρο λύσεων των ταυτόχρονων δομών δεδομένων και να επιλέξουν αυτήν που παρέχει τα καλύτερα αποτελέσματα σύμφωνα με τους σχεδιαστικούς περιορισμούς. Η μεθοδολογία εφαρμόστηκε σε μια σειρά από benchmarks υλοποιημένα σε δύο ενσωματωμένα συστήματα με διαφορετικές αρχιτεκτονικές. Τα αποτελέσματα έδειξαν ότι με κατάλληλη επιλογή υλοποίησης ταυτόχρονων δομών δεδομένων επιτυγχάνονται σε πολλές περιπτώσεις ανταλλάγματα ανάμεσα σε μετρικές όπως στην απόδοση, στην κατανάλωση ενέργειας του συστήματος και στο fairness της ταυτόχρονης δομής. Επιπλέον, αντίστοιχη μεθοδολογία παραμετροποίησης εφαρμόστηκε σε υλοποιήσεις operators επεξεργασίας ροών δεδομένων εκτελεσμένες σε ενσωματωμένες αρχιτεκτονικές. Μέσω των υλοποιήσεων που προέκυψαν, μπορούν να επιτευχθούν ανταλλάγματα μεταξύ των throughput, latency, μεγέθους απαιτούμενης μνήμης και κατανάλωσης ενέργειας.
Συκριτική μελέτη της ζήτησης υπηρεσιών υγείας μεταξύ γενικού πληθυσμού και ανέργων στην Ελλάδα μετά την οικονομική κρίση
Authors: Μεχίλι Ενκελέιντ-Άγγελος
Published: September 2021

Εισαγωγή: Τα τελευταία έξι χρόνια η παγκόσμια κοινότητα βρίσκεται αντιμέτωπη με μια οικονομική κρίση η οποία εμφανίστηκε αρχικά στις Η.Π.Α. Η παρούσα οικονομική κρίση προκαλεί σοβαρά προβλήματα στην πραγματική οικονομία. Ένας τομέας ο οποίος αντιμετωπίζει σοβαρά επίσης προβλήματα, είναι αυτός της υγείας, με τον δημόσιο τομέα υγείας να είναι αυτός που αντιμετώπισε τις σοβαρότερες επιπτώσεις. Πολλά άτομα έχασαν την δουλειά τους, κάτι που τους οδήγησε στην απώλεια της ασφαλιστικής κάλυψης. Η ανεργία, η εργασιακή ανασφάλεια και η απώλεια του διαθέσιμου εισοδήματος έχουν μια σημαντική επίδραση στην υγεία. Η οικονομική κρίση έχει συνδεθεί με έναν αυξημένο αριθμό αυτοκτονιών (κυρίως στον αντρικό πληθυσμό), αύξηση στα καρδιαγγειακά προβλήματα, στη χρήση αλκοόλ και στην θνητότητα από λοιμώδη νοσήματα.Υλικό και Μέθοδος: Για την συλλογή των δεδομένων χρησιμοποιήθηκε η ελληνική μορφή του SF36v2. Το ερωτηματολόγιο αυτό αποτελείται από 36 ερωτήσεις, οι οποίες μετράνε την ποιότητα ζωής (ασθενών και μη). Οι 36 αυτές ερωτήσεις μετράνε τις οκτώ διαφορετικές διαστάσεις της ζωής που είναι η σωματική λειτουργικότητα, σωματικός ρόλος, σωματικός πόνος, γενική υγεία, ζωτικότητα, κοινωνική λειτουργικότητα, συναισθηματικός ρόλος και ψυχική υγεία. Για την μέτρηση της κάθε διάστασης χρησιμοποιούνται από δύο μέχρι δέκα ερωτήσεις (0-100 σκορ). Τέλος, υπάρχουν δύο συνολικές κλίμακες που μετράνε την συνολική σωματική και ψυχική υγεία.Αποτελέσματα: Το δείγμα αποτελούνταν από 1049 άτομα (52,7% γυναίκες και 47,3% άντρες). Το 91% ήταν ελληνικής καταγωγής και το 9% κάποιας άλλης. Το 62,4% εργάζονταν και οι υπόλοιποι όχι. Από τα αποτελέσματα φάνηκε μια σημαντική αρνητική συσχέτιση μεταξύ των διαστάσεων της σωματικής λειτουργικότητας, του σωματικού ρόλου, της γενικής υγείας, της κοινωνικής λειτουργικότητας, του συναισθηματικού ρόλου και της ψυχικής υγείας με την ηλικία και την παρουσία κάποιου χρόνιου νοσήματος. Με την αύξηση της ηλικίας η ποιότητα ζωής των συμμετεχόντων μειώνεται σε όλες τις διαστάσεις. Αντιθέτως, υπήρχε μια σημαντικά θετική σχέση μεταξύ του εκπαιδευτικού επιπέδου και του εισοδήματος ως προς την ποιότητα ζωής. Τέλος, οι άνεργοι σε όλες σχεδόν τις διαστάσεις εμφάνισαν πολύ χαμηλότερα σκορ σε σύγκριση με τους εργαζόμενους.Συμπεράσματα: Το σκορ στην συνολική διάσταση σωματικής υγείας βρέθηκε να είναι ανάλογος του εκπαιδευτικού επιπέδου των συμμετεχόντων. Τα άτομα με βασική εκπαίδευση είχαν σημαντικά χαμηλότερη βαθμολογία στην συνολική διάσταση της σωματικής υγείας. Επιπροσθέτως, τα άτομα που συμβίωναν ή είχαν παιδιά είχαν χαμηλότερη βαθμολογία σε σύγκριση με αυτούς που έμεναν μόνοι τους ή ήταν ανύπαντροι.
Πολιτικές επιρροές στα προγράμματα τοπικής αυτοδιοίκησης για την "άσκηση - άθληση για όλους" μετά τη μεταπολίτευση
Authors: Θεοδωρικάκος Παναγιώτης
Published: September 2021

Ο στόχος της παρούσας επιστημονικής έρευνας, είναι η εξέταση της εξέλιξης των πολιτικών και ιδεολογικών επιρροών που επιδρούν στην δημιουργία και άσκηση αυτοδιοικητικής αθλητικής πολιτικής “Άσκηση - Άθληση για Όλους” από το 1974 ως τις μέρες μας. Αξιοποιήθηκε ελληνική και ξενόγλωσση βιβλιογραφία σχετικά με την ανάπτυξη του διεθνούς κινήματος Άσκησης – Άθλησης για Όλους και την εφαρμογή συστημάτων μαζικού αθλητισμού. Πραγματοποιήθηκε ημιποιοτική έρευνα σε στελέχη της Τοπικής Αυτοδιοίκησης (Τ.Α.) με δομημένο ερωτηματολόγιο που καταγράφει και συσχετίζει τα κριτήρια που αναδεικνύουν την πολιτική επιρροή στην υλοποίηση της αθλητικής πολιτικής για όλους στην Τοπική Αυτοδιοίκηση. Μεταξύ άλλων, συμπεραίνεται ότι οι ανάγκες των πολιτών για άσκηση επηρέασαν την εθνική και διεθνή αθλητική πολιτική που με την σειρά της καθόρισε την παράλληλη ανάπτυξη των Οργανισμών Τοπικής Αυτοδιοίκησης και του κινήματος Άσκησης – Άθλησης για Όλους. Επιπροσθέτως, η διάλυση του συστήματος του υπαρκτού σοσιαλισμού και η παγκόσμια στροφή της ανθρωπότητας στον νεοφιλελευθερισμό άσκησαν σημαντική επιρροή και στην Άσκηση – Άθληση για Όλους. Για πρώτη φορά παγκοσμίως αλλά και στην Ελλάδα γίνεται σύνδεση του κινήματος με την ελεύθερη αγορά μετατρέποντας την ικανοποίηση του μέχρι πρότινος δικαιώματος στον αθλητισμό σε υπηρεσία με εμπορική αξία.
Ανοσοϊστοχημική μελέτη των μοριακών μηχανισμών που εμπλέκονται στην παθογένεια και την πρόγνωση του καρκινώματος εκ μεταβατικού επιθήλιου ουροδόχου κύστεως
Authors: Τσόκανου-Κούλη Βασιλική
Published: September 2021

Το ουροθηλιακό καρκίνωμα είναι ο δεύτερος πιο συχνός όγκος τουουροποιογεννητικού συστήματος και σημαντική αιτία θνησιμότητας καιθνητότητας. Εμφανίζει μεγάλη ετερογένεια στη βιολογική του συμπεριφορά.Δύο μορφολογικά όμοιοι όγκοι που εμφανίζονται σε ένα συγκεκριμένο στάδιοείναι δυνατό να εμφανίσουν διαφορετική εξέλιξη, γεγονός που περιορίζει τηδυνατότητα πρόβλεψης της κλινικής πορείας σε μια δεδομένη περίπτωση.Στην μελέτη αυτή διερευνήθηκε το ανοσοϊστοχημικό προφίλ των δεικτών cmyc,p53, p21, p27, p63 και Ki-67 και προσδιορίστηκε η προγνωστική τουςαξία σε σχέση με εδραιωμένες κλινικοπαθολογοανατομικές παραμέτρους καιτην υποτροπή της νόσου.Μελετήθηκαν ανοσοϊστοχημικά ιστολογικές τομές από 100 πρωτοπαθή ουροθηλιακά καρκινώματα επιλεγμένων ασθενών οι οποίοι ακολούθησανσυγκεκριμένο θεραπευτικό πρωτόκολλο. Από τους ασθενείς η μεγάληπλειοψηφία 77% (η = 77) είναι άνδρες, ενώ οι γυναίκες αποτελούν το 13%(η=13). Η ηλικία των ασθενών κυμαίνεται από 49-92 έτη (μέση ηλικία 59έτη). Σε ότι αφορά στο στάδιο της νόσου κατά τη στιγμή της διάγνωσης, 68ήταν σταδίου Ι και 32 ήταν σταδίου ΙΙ. Αναφορικά με το βαθμόδιαφοροποίησης 8 νεοπλάσματα ήταν Grade I, 43 Grade II και 49 GradeIΙΙ. Οι ασθενείς παρακολουθούντο από την ουρολογική κλινική και 20 απόαυτούς εμφάνισαν τουλάχιστο μια υποτροπή μέσα στα επόμενα 2 χρόνια.Από τη μελέτη των αποτελεσμάτων μας προέκυψε θετική έκφραση για το Cmycσε ποσοστό 75%, για την p53 σε ποσοστό 26%, για την p21WAF/cip1 σε ποσοστό 25%, για την p27Kip1 σε ποσοστό 12% για το Ki-67 σε ποσοστό 57%και για το p63 σε ποσοστό 41%. Στατιστικώς σημαντικές συσχετίσειςαναδείχθηκαν μεταξύ του p27Kip1 και του θήλεος φύλου (p=0,037), της p53και του σταδίου της νόσου (p=0,037), του Ki-67 και του βαθμού διαφοροποίησης (p=0,003) και της p63 και των υποτροπών της νόσου (p=0,007).